《开笼行》
清代·张远

鳌江之山削苍玉，鳌江之水浮深绿。石榴花发春茫茫，鹧鸪无数啼山麓。

一声两声纷如泣，落日衔山声渐急。其中有客思江南，怪尔曾云行不得。

罗入笼中寄远人，不伤其羽伤其神。深林丛草那可问，却看燕雀心酸辛。

聪明文采古所戒，生人生物同至仁。开笼放入青霄去，还尔悠悠自在身。

作者简介：（1650—1724，一作1648—1717）清福建侯官人，字超然，号无闷道人。以滨海多难，政苛如虎，流亡道路，后侨寓江苏常熟。康熙三十八年举人，官云南禄丰知县，卒于滇中。诗文均为当时名流所激赏。有《无闷堂诗文集》。